เร่งขยายสนามบินรับนักท่องเที่ยว
ทอท.ทุ่ม 400 ล้านผุดแอปเชื่อม 16 สนามบิน 9 ประเทศ,นายไพรินทร์ ชูโชติถาวร รมช.คมนาคม เปิดเผยหลังเป็นประธานเปิดงานการประชุมเชิงอภิปราย AOT Sister Airport CEO Forum 2018 จัดโดยบริษัท ท่าอากาศยานไทย จำกัด (มหาชน) หรือ ทอท. ว่า ไทยมีศักยภาพที่จะพัฒนาเป็นฮับการบินของภูมิภาค จึงเป็นหนึ่งในภารกิจที่กระทรวงคมนาคมต้องเร่งลงทุนขยายและพัฒนาสนามบิน,รองรับการเติบโตของนักท่องเที่ยว ซึ่งจากข้อมูลขององค์การการท่องเที่ยวโลกแห่งสหประชาชาติ พบว่า ปี 60 นักท่องเที่ยวที่เดินทางทั่วโลกอยู่ที่ 1,300 ล้านคน สูงขึ้น 7% จากปี 59 ถือว่าโตสูงสุดในรอบ 7 ปี คาดว่าปี 61 จะเพิ่มขึ้น 4-5% โดยเฉพาะในเอเชียแปซิฟิกจะเพิ่มขึ้น 5-6% ซึ่งจีนและอินเดียจะมีการเติบโตที่เห็นได้ชัด,ทั้งนี้ ช่วงปี 61-64 จะเห็นมูลค่าการลงทุนพัฒนาโครงสร้างพื้นฐานของสนามบินทั่วโลกถึง 1 ล้านล้านดอลลาร์สหรัฐฯ หรือราว 33 ล้านล้านบาท ซึ่ง 40% ของจำนวนนี้จะเป็นการลงทุนในเอเชียแปซิฟิก ขณะเดียวกันปี 73 มูลค่าการลงทุนทั่วโลกจะอยู่ที่ 2 ล้านล้านดอลลาร์สหรัฐฯ หรือราว 66 ล้านล้านบาท อย่างไรก็ตาม การพัฒนาสนามบินนั้น เทคโนโลยีถือว่ามีส่วนสำคัญเพื่อบริการต่างๆ เช่น การนำระบบปัญญาประดิษฐ์ (AI) หรือหุ่นยนต์มาใช้ในสนามบิน ตั้งแต่การขนกระเป๋าสัมภาระ งานทำความสะอาด และรักษาความปลอดภัย,นายนิตินัย ศิริสมรรถการ กรรมการผู้อำนวยการใหญ่ ทอท.กล่าวว่า ทอท.ลงทุน 300-400 ล้านบาท จัดทำดิจิทัลแพลตฟอร์ม ภายใต้แนวคิด 4.0 ด้วยการนำเทคโนโลยีมายกระดับการให้บริการต่างๆผ่านแอปพลิเคชันที่ ทอท.จะสร้างขึ้นเพื่อให้ผู้มาใช้บริการสนามบินได้รับความสะดวกมากที่สุด โดยแอปนี้จะเชื่อมโยงข้อมูลทั้ง 16 สนามบิน ใน 9 ประเทศทั่วโลก ที่อยู่ในโครงการข้อตกลงความร่วมมือระหว่างท่าอากาศยานด้วย ได้แก่ สหรัฐอเมริกา เยอรมนี จีน เมียนมา เวียดนาม ลาว เกาหลีใต้ ญี่ปุ่น และเบลเยียม แอปนี้มีความพิเศษ เช่น เมื่อผู้โดยสารขาเข้ามาถึงสนามบินเพียงกดแอปจะทราบว่ารับกระเป๋าที่สายพานใด หากจะเข้าห้องน้ำ เพียงแค่กดแอปก็จะทราบว่าห้องน้ำที่ใกล้ที่สุดคนใช้บริการเต็มหรือไม่ นอกจากนี้ยังจองแท็กซี่ล่วงหน้าได้ด้วย แม้จะอยู่ที่กรุงเทพฯ แต่ก็สามารถจองแท็กซี่ที่มิวนิกได้ ขณะที่ยังจองที่จอดรถที่สนามบินได้ด้วยแม้ตัวเองยังอยู่ที่บ้าน เป็นต้น ทั้งนี้ คาดว่าจะเริ่มให้บริการแอปนี้ ได้ไตรมาส 1 ปี 62 ในสนามบินสุวรรณภูมิ, ดอนเมืองและภูเก็ตก่อน จากนั้นจะขยายไปสนามบินอื่นทั้งในไทยและ 9 ประเทศ.
นายไพรินทร์ ชูโชติถาวร รมช.คมนาคม เปิดเผยหลังเป็นประธานเปิดงานการประชุมเชิงอภิปราย AOT Sister Airport CEO Forum 2018
ไพรินทร์ ชูโชติถาวร,ขยายสนามบิน,นักท่องเที่ยว,ทอท.,นิตินัย ศิริสมรรถการ